|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

25.11.2024 г.

**Хитови заглавия на половин цена за абонатите на А1 Видеотека по случай Black Friday**

* *Селекция филмови заглавия в* ***А1 Видеотека*** *с* ***50% отстъпка****.*
* *Промо предложенията ще са достъпни за наемане от потребителите на Xplore TV* ***до 2 декември****.*
* *Сред избраните филми са „****Заседнали****“, „****Лиза Франкенщайн****“, „****Нощно плуване****“, „****Ейми Уайнхаус: Back to Black****“ и още много други.*

По случай Black Friday избрани заглавия от различни жанрове ще бъдат достъпни на половин цена за потребителите на А1 Видеотека. В периода от 25 ноември до 2 декември клиентите на Xplore TV могат да наемат филми за 48 часа с 50% отстъпка от редовната цена. Част от селекцията са известни продукции като „Заседнали“, „Лиза Франкенщайн“, „Нощно плуване“ и други.

„Заседнали“ е комедийна драма, режисирана от Александър Пейн, чиито филми са удостоявани с редица престижни награди. Филмът ни пренася в света на особения учител по история Пол (в ролята Пол Джамати) и неговия проблемен ученик Ангъс (Доминик Сеса), които се озовават сами в училище по време на зимната ваканция. Пол не е особено харесван от останалите и често е самотен, а Ангъс няма при кого да отиде за Коледа. Така двамата, заедно с готвачката на училището, се оказват в общата си компания по време на двуседмичната празнична ваканция. Докато нетипичното им „коледно семейство“ преминава през забавни ситуации и дори някои злополуки, тримата изграждат специална връзка и споделят трудностите, пред които ги е изправил животът.

„Лиза Франкенщайн“ е комедия с привкус на хорър, създадена от сценаристката Диабло Коуди, която през цялото време държи зрителя на ръба между романтиката и черния хумор. Историята разказва за самотната ученичка Лиза (Катрин Нютън), влюбена в гимназист, който се оказва същински труп. Когато случайно съживява викторианския труп (Коул Спраус), Лиза започва да си изгражда перфектното гадже. След поредица от странни случки двамата се впускат в пътешествие за намирането на любовта, щастието и дори няколко части от тялото му.

Ужасяващата история на „Нощно плуване” се базира на едноименния късометражен филм от 2014 г. и ни разказва за пенсионирания бейзболен играч Пол Уолър и неговото семейство, които се преместват в нов дом. Недълго след настаняването те откриват, че басейнът в двора крие мрачна тайна от миналото на къщата, а те са се озовали по средата на смъртоносен ужас. Докато семейството се бори с разкриването на мистерията, адреналинът на зрителите ще се покачи и ще ги накара да настръхнат. Заглавието също е част от специалната селекция на А1 Видеотека и може да бъде наето от потребителите на Xplore TV с 50% отстъпка.

Филмовите фенове могат да избират заглавия от промоционалната хитоваселекция във Видеотеката до 2 декември, а от А1 са се погрижили за специална отстъпка. Сред заглавията са интересни продукции като „Ейми Уайнхаус: Back to Black“, „Мадам Уеб“, „Мънкимен“. Зрителите могат да сърфират между богато разнообразие от чуждестранни и български филми от различни жанрове.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*